Voda-čudo koje život znači

Čujete li Vi ,o, vječiti sljedbenici Gilgamešovi , što vode zapada i istoka pjevale su Vam, vijekovima već? Misli tihe , ko'no što čovjek u samoći ima, vrištale su šapatom. Čuješ li pjesme voda juga i devetog kruga pakla? Sinkretizam nula, plusa i minusa. Života i smrti. Odnosa duše i tijela . Robovi ste tame. Robovi smo tame i zato ništimo ono što naše nije. Pa ubijamo , pa trujemo , svojim već trujnim tijelima. Čuješ li jecanje rijeke , koje nosi sa sobom majčina sina. Nosi ono . Nosi harmonističkom metamelodijom. Nosi priče, nosi krv. Krv onih što za sobom ostaviše ćuprije. Krv onih što junacima se zovu. Nosi ono i ruke što nekad su tkale. Mila dušo moja , zulum ti činim. Ovaj svijet ovo zaslužio nije. Činiti nepravdu, praviti štetu, vasionu…Bogu. Neka se smiluje nebo što sanjare stvorio je. I iz njeg spustio nam kišu. Kap, suzu kivnu, što prizma je u bojama monotonog čovjeka . Okeane Nam dao . Vodu kojom oživljavamo već davno umrla tijela. Olujo, mečavo, znak ste Onog što promijeniti sudbinu jednog naroda neće , sve dok se taj narod sam ne promijeni . Sila pokretačka . Voda, izvor mojih riječi, tok moga života , boja mog neba. Voda , svjedok onoga što je bilo i što bit će. Bit ćeš svjedok , Dina mi mog , kada i moja pjesma, ..kada i naše pjesme, budu odjekivale svijetom. Dubine tvoje samo duma meni mogu biti. Ljepote tvoje samo u svojim mislima slikam. Ti si, ,prosta složenosti ,u mom snu , najdraži cvijet. Ti rađaš prirodu , diraš srca. Daješ travu po kojoj hodala sam kao mala. Drveća, prašume.. Ti sastavni si dio mene. U mojoj si krvi , tečeš mojim venama. Ti prošla si kroz ovo strasno srce i tamo vidjela svjetlost i tamu. TI. Uljepšavaš ovaj dunjaluk, smisao mu daješ. A sada …a danas svoju utjehu pronalaziš u našim tijelima. Ja te nisam vrijedna. Ti si Drina, ti si Neretva, Nil si, Amazon. Tečeš kroz moju Bosnu. Kroz našu Bosnu , kroz naš svijet. Ne teče vrijeme , robovi,, nego teku rijeke . Tekle su i teći će , i kad se bude ubijalo , i kada se bude živjelo. Kada se bude živjelo da bi se umiralo, i umiralo da bi se živjelo. Tebe tad biti neće .Ti ćeš već u svjetlosnoj tami vraćati dug. Voda, čudo koje život znači. Voda , kiša , mora, rijeke, okeani, i majčina suza. Otrovana su naša srca, koja truju naša tijela. Toliko smrti . Od vode nečiste , od duša nemirnih... Sedamdest si posto ja , sedamdeset sam posto ti. Zato me vodi , O Bože , tamo gdje vodopadi još uvijek sviraju , gdje susreću se okeana dva , svijeta dva. Vodi ,da vodim s vodom mir i tišinu.

Pa da se vraćam sebi. Pa da se vraćam Njemu.

Adelisa Polovina